open-index/open-wikipedia-markdown huggingface dataset:
Կալիումի բրոմատ

**Կալիումի բրոմատ**, անօրգանական միացություն՝ KBrO3 բանաձևով։ Առաջացնում է անգույն բյուրեղներ, լավ լուծվում է ջրում։

## Ստացումը
* Ստացվում է բրոմի և տաք կոնցենտրիկ լուծույթի փոխազդեցությունից.
::\mathsf{3Br_2 + 6KOH \ \xrightarrow{80^oC}\ KBrO_3 + 5KBr + 3H_2O }
::\mathsf{3Br_2 + 3K_2CO_3 \ \xrightarrow{80^oC}\ KBrO_3 + 5KBr + 3CO_2\uparrow }
* Ստացվում է կալիումի բրոմիդի ջրային լուծույթի էլեկտրոլիզից.
::\mathsf{KBr + 3H_2O \ \xrightarrow{e^-}\ KBrO_3 + 3H_2\uparrow }
* Ստացվում է բրոմի և բերթոլետյան աղի փոխազդեցությունից.
::\mathsf{Br_2 + 2KClO_3 \ \xrightarrow{80^oC}\ 2KBrO_3 + Cl_2 }
* Ստացվում է բրոմի և քլորի փոխազդեցությունից՝ կալիումի հիդրօքսիդի միջավայրում.
::\mathsf{Br_2 + 5Cl_2 + 12KOH \ \xrightarrow{80^oC}\ 2KBrO_3 + 10KCl + 6H_2O }
* Ստացվում է կալիումի պերեբրոմատի քայքայումից.
::\mathsf{2KBrO_4 \ \xrightarrow{275^oC}\ 2KBrO_3 + O_2 }

## Ֆիզիկական հատկություններ
Կալիումի բրոմատը առաջացնում է անգույն բյուրեղներ։ Մոլեկուլի պարամետրերը՝ a=0,6015 նմ, c=0,8142 նմ, Z=3։

Լավ լուծվում է ջրում, բայց վատ է լուծվում էթանոլում։ Գործնականում չի լուծվում ացետոնում։

## Քիմիական հատկություններ
* Բարձր ջերմաստիճաններում քայքայվում է.
::\mathsf{2KBrO_3 \ \xrightarrow{>434^oC}\ 2KBr + 3O_2 }
* Հանդիսանում է ուժեղ օքսիդիչ.
::\mathsf{2KBrO_3 + 3C \ \xrightarrow{400-500^oC}\ 2KBr + 3CO_2\uparrow }
::\mathsf{KBrO_3 + 2NH_3 \ \xrightarrow{450^oC}\ KBr + N_2\uparrow + 3H_2O }

## Կիրառումը
* Հանդիսանում է սննդային հավելուրդ։

## Գրականություն
* Химическая энциклопедия / Редкол.։ Кнунянц И.Л. и др.. — М.։ Советская энциклопедия, 1988. — Т. 1. — 623 с.
* Справочник химика / Редкол.։ Никольский Б.П. и др.. — 2-е изд., испр. — М.-Л.։ Химия, 1966. — Т. 1. — 1072 с.
* Справочник химика / Редкол.։ Никольский Б.П. и др.. — 3-е изд., испр. — Л.։ Химия, 1971. — Т. 2. — 1168 с.
* Лидин Р.А. и др. Химические свойства неорганических веществ։ Учеб. пособие для вузов. — 3-е изд., испр. — М.։ Химия, 2000. — 480 с. — ISBN 5-7245-1163-0.

## Ծանոթագրություններ

Կատեգորիա:Կալիումի աղեր
Կատեգորիա:Բրոմատներ
Կատեգորիա:Սննդային հավելումներ
Քիդ Քադի

**Սկոտ Ռամոն Սեգուրո Մեսկադի** (, ծնվ.՝ հունվարի 30, 1984), առավել հայտնի **Քիդ Քադի** (Kid Cudi) բեմական անվամբ, ամերիկացի ռեփեր, դերասան։

## Մանկություն
Ծնվել է Օհայո նահանգի վարչական կենտրոն Կլիվլենդ քաղաքում։ Հայրը՝ մասնագիտությամբ նկարիչ էր և փոխարինող ուսուցիչ, ով նաև մասնակցել է Երկրորդ համաշխարհային պատերազմին՝ որպես ռազմական օդաչու։ Մայրն աշխատում էր որպես երգեցողության ուսուցչուհի դպրոցում։ Հայրը մահացել է քաղցկեղից, երբ Սկոտը 11 տարեկան էր։

## Կարիերա
Շեյքեր հայթս ավագ դպրոցի գիտելիքները Մեսկադին հմտացրել է 2 տարվա ընթացքում։ Սկսել է ռեփ գրել միջին դպրոցի վերին տարում, ոգեշնչվելով ռեփ խմբերից, ինչպիսիք են՝ «Pharcyde»-ը և «A Tribe Called Quest»-ը։ 20 տարեկանում տեղափոխվել է Բրուքլին, որտեղ շարունակել է երաժշտական կարիերան։ «A Kid Named Cudi» միքսթեյփի թողարկումից հետո գրավել է Քանյե Ուեսթի ուշադրությունը։

250px|մինի|աջից

Հեռուստատեսային դեբյուտը կատարել է 2008 թվականին՝ «MTV Video Music Awards» մրցանակաբաշխության ժամանակ։ 2009 թվականի փետրվարի 17-ին,«Day ’n’ Nite» երգով հայտնվեց «MTV»-ի «Snoop Dogg’а Dogg After Dark» թոք շոուի եթերում։ 2 օր անց, փետրվարի 19-ին Քադին և Քանյե Ուեսթն ունեցան իրենց առաջին դուետը։

Քադիի առաջին ալբոմը՝ «Man on the Moon: The End of Day» անվամբ, թողարկվել է 2009 թվականի սեպտեմբերի 15-ին, առաջին շաբաթում գրանցելով 104 419 օրինակի վաճառք։ Ալբոմի առաջին սինգլը՝ «Day ’n’ Nite»-ը մեծ հաջողություններ է վայելել։

2009 թվականին «Sky Might Fall» կատարումը տեղ է գտնում «Տրանսֆորմերներ։ Ընկածների վրեժը» ֆիլմում։

## Սկավառակագրություն
### Ստուդիական ալբոմներ
* «Man on the Moon։ The End of Day» (2009)
* «Man on the Moon II։ The Legend of Mr. Rager» (2010)
* «Indicud» (2013)
* «Satellite Flight։ The Journey To Mother Moon» (2014)
* «Speedin' Bullet 2 Heaven» (2015)
* «Passion, Pain & Demon Slayin'» (2016)

## Ծանոթագրություններ

## Արտաքին հղումներ
* Պաշտոնական կայք
* Էջը IMDb կայքում

Կատեգորիա:1984 ծնունդներ
Կատեգորիա:21-րդ դարի ամերիկացի երգիչներ
Կատեգորիա:21-րդ դարի ամերիկացի ռեփերներ
Կատեգորիա:21-րդ դարի ամերիկացի տղամարդ դերասաններ
Կատեգորիա:«Գրեմմի» մրցանակի դափնեկիրներ
Կատեգորիա:Ամերիկացի կինոկոմպոզիտորներ
Կատեգորիա:Ամերիկացի հիփ հոփ երգիչներ
Կատեգորիա:Ամերիկացի ռեփերներ
Կատեգորիա:Ամերիկացի տղամարդ կինոդերասաններ
Կատեգորիա:Ամերիկացի տղամարդ հեռուստատեսային դերասաններ
Կատեգորիա:Ամերիկացի տղամարդ հնչյունավորողներ
Կատեգորիա:Հունվարի 30 ծնունդներ
Անվար Աբիջան

**Անվար Աբիջան** (Աբիջանով) (, իրական անվանումը Անվարժան Օբիտժանով), ուզբեկական խորհրդային լրագրող, բանաստեղծ, ֆանտաստ-գրող։ 1998 թվականին արժանացել է «Ուզբեկստանի ազգային պոետ» անվանը։

## Կենսագրություն
Ծնվել է Պալասան փոքրիկ գյուղում (Ուզբեկստան, Ֆերգանի մարզ)։ Ծառայել է խորհրդային բանակում, աշխատել է որպես բամբակագործ, թերթի խմբագիր, ռադիոյի խմբագիր։ 1979 թվականին ավարտել է Տաշքենդի պետական համալսարանի լրագրության հեռակա ֆակուլտետը։ Աշխատել է որպես խմբագիր «Yosh kuch» հրատարակությունում, «Երիտասարդ ուժ» (1988 թ.), «Mushtum» (1988-1989 նթթ.) ամսագրերում, գլխավոր խմբագիր «Чулпан» (1989-1998 թթ.) հրատարակությունում, ուզբեկական հեռուստաընկերությունում։ Ապրում է Տաշքենդում։

Նրա ստեղծագործությունները սկսել են հրատարակվել 1974 թվականից։ Գրել է ուզբեկերենով։ Հայտնի է իր գիտա-ֆանտաստիկ «Ալամազոնը և իր հետևակը» («Alamazon va Gulmat xangomasi») պատմվածքով, որը պատմում է յոթերորդ դասարանցի Ալամազոնի և իր ընկերների արկածների մասին։ Թողարկել է նաև մանկական ֆանտաստիկայի ժողովածու «Դաժան Մեշպալվան» («Meshpolvonning janglari») (1991 թ.) անունով։

## Հրատարակություններ
### Գրքեր
* «Ալամազոնը և նրա հետևակը». Ֆանտաստիկ պատմվածք
* «Դաժան Մեշպալվան». Հեքիաթ, արկածային, ֆանտաստիկ

### Ստեղծագործություններ
* Ալամազոնը և նրա հետևակը
* Ոսկի սրտով ավտոտղան
* Ինքնակոչ համար 0099
* Օլովջան զորահրամանատարը
* Տանջվող ճանճի կյանքն ու մահը
* Խենթեր մեր շուրջը
* Ինչ ասես չես տեսնի երազում
* Կաչաղակի բամբասանքներ
* Դաժան Մեշպալվան

## Աղբյուրներ
* ZiyoNet Деятели

Կատեգորիա:Ուզբեկ գրողներ
Կատեգորիա:Գրական կեղծանուններով հայտնի հեղինակներ
Կատեգորիա:Լրագրողներ այբբենական կարգով
Կատեգորիա:Ուզբեկ բանաստեղծներ
Կատեգորիա:Գիտաֆանտաստիկ գրողներ
Կատեգորիա:Խորհրդային լրագրողներ
Extreme Ways

**«Extreme Ways»**, Մոբիի երկրորդ սինգլը իր 18 ալբոմից, որը թողարկվել է 2002 թվականի օգոստոսի 19֊ին։ Սինգլը ներառված է նաև Go – The Very Best of Moby ալբոմում։

## Երաժշտական տեսահոլովակ
Երգի տեսահոլովակը նկարահանվել է 2003 թվականի սկզբին։ Նրան կարելի է տեսնել 18 B Sides + DVD֊ում և Bourne Identity «Explosive Extended Edition» DVD֊ում։

## Կոմպոզիցիաների ցանկ
### CD: Mute/ CD MUTE270 (UK)
# «Extreme Ways»՝ 3։33
# «Love of Strings»՝ 6։11
# «Life’s So Sweet»՝ 6։31
# «Extreme Ways» (video)

### CD: Mute / LCD MUTE270 (UK)
# «Extreme Ways»՝ 3։32
# Album excerpts՝ 1։55
## «Signs of Love»
## «Sunday (The Day Before My Birthday)»
## «In My Heart»
## «Jam for the Ladies»

### CD: V2 / V2CP 131 (Japan)
# «Extreme Ways»՝ 3։32
# «Love of Strings»՝ 6։11
# «Life’s So Sweet»՝ 6։31
# «Extreme Ways» (DJ Tiësto’s Vocal Remix)՝ 7։11
# «Extreme Ways» (Junior Jack’s Club Mix)՝ 11։37

### CD: Mute / XCD MUTE270 (UK)
# «Extreme Ways» (Bourne’s Ultimatum)

* released 

### CD: Mute / CD-R Promo (UK)
# «Extreme Ways» (John Creamer + Stephane K Remix՝ 9։25
# «Extreme Ways» (DJ Tiësto’s Instrumental Mix)՝ 6։27
# «Extreme Ways» (Junior Jack’s Club Mix)՝ 11։37
# «Extreme Ways» (Junior Jack’s Compressed Dub Mix)՝ 6։15
# «Extreme Ways» (Junior Jack’s After Electro Anthem)՝ 9։02
# «Extreme Ways» (Lee Coombs Remix)՝ 8։36

* UK CD-R promo. No catalogue number.

### 12": Mute / 12 MUTE270 (UK)
# «Extreme Ways» (DJ Tiësto’s Vocal Remix)` 7:11
# «Extreme Ways» (Junior Jack’s Club Mix)` 11:37

* released 

### 12": Mute / L12 MUTE270 (UK)
# «Extreme Ways» (John Creamer + Stephane K Remix)` 9:25
# «Extreme Ways» (Lee Coombs Remix)` 8:36

### 2x12": Mute / P12 MUTE 270 (UK)
# «Extreme Ways» (DJ Tiësto’s Vocal Remix)` 7:11
# «Extreme Ways» (Junior Jack’s Club Mix)` 11:37

# «Extreme Ways» (John Creamer + Stephane K Remix)` 9:25
# «Extreme Ways» (DJ Tiësto’s Instrumental Remix)` 6:27

* UK promo

### 2x12": Mute / PL12 MUTE 270 (UK)
# «Extreme Ways» (Lee Coombs Remix)` 8:36
# «Extreme Ways» (Junior Jack’s After Electro Anthem)` 9:02

# «Extreme Ways» (Junior Jack’s Club Mix)` 11:37
# «Extreme Ways» (DJ Tiësto’s Vocal Remix)` 7:11

* UK promo

### Remixers

#### DJ Tiësto
# «Extreme Ways» (DJ Tiësto’s Vocal Remix՝ 7։11
# «Extreme Ways» (DJ Tiësto’s Instrumental Remix)` 6:27
# «Extreme Ways» (DJ Tiësto’s Instrumental Version)` 6:27

#### Junior Jack
# «Extreme Ways» (Junior Jack’s Af0ter Electro Anthem)` 9:02
# «Extreme Ways» (Junior Jack’s Club Mix)` 11:37
# «Extreme Ways» (Junior Jack’s Compressed Dub Mix)` 6:15

#### Lee Coombs
# «Extreme Ways» (Lee Coombs Remix)` 8:36

#### John Creamer + Stephane K
# «Extreme Ways» (John Creamer + Stephane K Remix)` 9:25

## Չարթեր
### Օրիգինալ տարբերակ

### «Extreme Ways»

## Արտաքին հղումներ
* moby.com — Պաշտոնական կայք 

Կատեգորիա:Մոբիի սինգլեր
Կատեգորիա:2012 երգեր
Ջո Ալլեն

**Ջոզեֆ (Ջո) Մայքլ Ալլեն** (, ), ուելսցի ֆուտբոլիստ, անգլիական Լիվերպուլի և Ուելսի ֆուտբոլի ազգային հավաքականի կիսապաշտպան։

## Ակումբային կարիերա
Ալլենը Սուոնսի Սիթի է տեղափոխվել 9 տարեկան հասակում։ 2006/07 մրցաշրջանում նա հայտավորված էր Անգլիայի գավաթին և խաղաց Շեֆիլդ Յունայթեդին։ Երկու շաբաթից 16-ամյա Ալլենի դեբյուտը տեղի ունեցավ նաև Ուելսի Պրեմիեր-գավաթում, որտեղղ նրա թիմը խաղաց Պորտ-Տոլբոն Տաունի դեմ և հաղթեց 2-1 հաշվով՝ լրացուցիչ րոպեներին։ 2007 թվականի մայիսի 5-ին Անգլիական ֆուտբոլային լիգայի շրջանակներում տեղի ունեցավ Ալլենի դեբյուտը՝ Բլեքբեռնի դեմ խաղի ժամանակ։

2007 թվականի օգոստոսին Ալլենը կնքեց իր առաջին պրոֆեսիոնալ պայմանագիրը (ներառում էր մինչև 2010 թվականը)։ Շուտով նա արդեն խաղադաշտ էր դուրս գալիս հիմնական կազմում և Ֆուտբոլային լիգայի գավաթի խաղերից մեկի ժամանակ ճանաչվեց հանդիպման լավագույն ֆուտբոլիստ։

Հաջորդ մրցաշրջանում Սուոնսին սկսեց խաղալ արդեն Չեմփիոնշիփում։ Ալլենը հաճախ էր հայտնվում հիմնական կազմում։ Քանի որ կիսապաշտպանությունում կար մեծ մրցակցություն, այդ պատճառով Ալլենը 2008 թվականին վարձավճարով տեղափոխվեց Ռեքսեմ՝ մեկ տարի ժամանակով։ Արդեն իսկ առաջին խաղում նա գոլ խփեց 25 մետր հեռավորությունից։

## Ծանոթագրություններ

Կատեգորիա:Անգլիական ֆուտբոլի լիգայի խաղացողներ
Կատեգորիա:Լիվերպուլի ֆուտբոլիստներ
Կատեգորիա:ՈՒԵՖԱ Եվրո 2016-ի ֆուտբոլիստներ
Կատեգորիա:ՈՒԵՖԱ Եվրո 2020-ի ֆուտբոլիստներ
Կատեգորիա:Ուելսի հավաքականի ֆուտբոլիստներ
Կատեգորիա:Ուելսցի ֆուտբոլիստներ
Կատեգորիա:Պրեմիեր Լիգայի ֆուտբոլիստներ
Կատեգորիա:Սուոնսի Սիթիի ֆուտբոլիստներ
Կատեգորիա:Տղամարդկանց ֆուտբոլի կիսապաշտպաններ
Կատեգորիա:Սթոք Սիթիի ֆուտբոլիստներ
A Night to Remember (ալբոմ, Սինդի Լոպեր)

**A Night to Remember**, ամերիկյան երգչուհի Սինդի Լոպերի 3֊րդ երաժշտական ալբոմը՝ թողարկված 1989 թվականին մայիսի 27֊ին՝ *Epic Records* լեյբլով։

## Ալբոմի մասին
Ի սկզբանե որոշվել էր ալբոմը թողարկել 1988 թվականին՝ *Kindred Spirit* անվանմամբ, բայց քանի որ Սինդին մեկնեց ԽՍՀՄ, ինչպես նաև «*Hole in My Heart (All the Way to China)*» սինգլի ձախողումը տեղի ունեցավ, թողարկումն հետաձգվեց։ Ալբոմում, թողարկված 1989 թվականի մայիսին, փոփոխված էր երգերի հաջորդականությունը և ավելացված էին նոր երգեր («*A Night to Remember*», «*Dancing with a Stranger*» և «*I Don’t Want to Be Your Friend*»)։ Բացի դրանից, «*Don’t Look Back*» երգը, գրված լինելով *Kindred Spirit*֊ի համար, չներառվեց *A Night to Remember*֊ում։

Լոպերն ինքն բավականին սառն էր վերաբերվում *A Night to Remember*֊ին։ «*I Drove All Night*»֊ից բացի, այս ալբոմի երգերը հազվադեպ են լինում հավաքածուներում և կատարվում համերգներին։

Ալբոմը թողաարկվեց այն ժամանակ, երբ ԱՄՆ֊ի ռադիոկայաններն փոխեցին իրենց ձևաչափը՝ դառնալով փոփից գրանժ։ Դրա հետևանքով Լոպերի երգերն դարձան ավելի քիչ լսելի ռադիոյով, որը իր հերթին ԱՄՆ֊ում հանգեց սկավառակների վատ վաճառքին՝ 500 000 պատճեն։ Մեծ Բրիտանիայում *A Night to Remember*֊ը, գրավելով 9֊րդ հորիզոնականը ազգային չարտերում, համարվում է Սինդի Լոպերի ամենահաջողակ ալբոմը։

## Երգացանկ
# «*Intro*» - 0։27
# «*I Drove All Night*» (Թոմ Կելի, Բիլի Սթեյնբերգ) - 4։11
# «*Primitive*» (Կելի, Լոպեր, Սթեյնբերգ) - 3։48
# «*My First Night Without You*» (Կելի, Լոպեր, Սթեյնբերգ) - 3։01
# «*Like a Cat*» (Ամֆլեթ, Կելի, Սթեյնբերգ) - 3։25
# «*Heading West*» (Կելի, Լոպեր, Սթեյնբերգ) - 3։55
# «*A Night to Remember*» (Լոպեր, D. Micale, Franke Previte) - 3։43
# «*Unconditional Love*» (Կելի, Լոպեր, Սթեյնբերգ) - 3։56
# «*Insecurious*» (Child, Լոպեր, Diane Warren) - 3։30
# «*Dancing With a Stranger*» (Chiten, Լոպեր, Previte) - 4։12
# «*I Don’t Want to Be Your Friend*» (Warren) - 4։22
# «*Kindred Spirit*» (Լոպեր) - 1։16
# «*Hole in My Heart (All the Way to China)*» (Richard Orange) - 4։05 (միայն ճապոներեն լեզվով)

## Սինգլներ

## Չարտեր

## Ծանոթագրություններ

Կատեգորիա:Երաժշտական ալբոմներ
Էգիսհայմ

**Էգիսհայմ** (), կոմունա Ֆրանսիայում, գտնվում է Էլզաս տարածաշրջանում, Վերին Հռենոս դեպարտամենտում։ Մտնում է Վինցենայմ կանտոնի կազմի մեջ։ Կոմունայի շրջանը Կոլմարն է։

Կոմունայի INSEE կոդը՝ 68078։

## Աշխարհագրություն
Կոմունան տեղակայված է Փարիզից մոտավորապես 380 կմ արևելք, Ստրասբուրգից 70 կմ հարավ-արևմուտք և 6 կմ Կոլմարից հարավ-արևմուտք։

2003 թվականին Էգիսհայմն ընդգրկվեց Ֆրանսիայի ամենագեղեցիկ գյուղերի ցանկում։ 2006 թվականին քաղաքը ոսկե մեդալ շահեց «Եվրոպայի ոսկե ծաղիկ» քաղաքների և գյուղերի եվրոպական մրցույթում ()։

## Բնակչություն
2012 թվականի տվյալներով՝ կոմունայում ապրում է 1683 մարդ։

## Վարչություն

## Տնտեսություն
2007 թվականին, 1004 մարդու շրջանակում աշխատանքային տարիքում (15-64 տարեկան) 765-ը տնտեսապես ակտիվ էին, 239-ը ոչ ակտիվ (ակտիվության ցուցանիշը 76․2%, 1999 թվականին 70.2% էր)։ Ակտիվ 765-ից աշխատում էին 719-ը (377 տղամարդ և 342 կին), անգործների թիվտ 46-ն էր (22 տղամարդ և 24 կին)։ 239 ոչ ակտիվներից 95-ը աշակերտներ կամ ուսանողներ էին, 95-ը՝ թոշակառուներ, 49-ը ակտիվ չէին այլ պատճառներով։

## Տեսարժան վայրեր
* Նախկին Մարբախ աբբայություն (11-րդ դար)։ Պատմական հուշարձան 1988 թվականից
* Դագսբուրգ ամրոցի ավերակներ (12-13-րդ դարեր)։ Պատմական հուշարձան 1840 թվականից
* Սեն Լեոն շատրվան (1557 թվական)։ Պատմական հուշարձան 1934 թվականից
* Սուրբ Պողոս և Պետրոսի կաթոլիկ եկեղեցի (13-րդ դար)։ Պատմական հուշարձան 1933 թվականից
* Շատո Սեն Լեոն հրապարակի երկու տուն (1603 թվական)։ Պատմական հուշարձան 1934 թվականից
* Սեն Լեոն Պֆալցի նախկին կայսերական պալատ (13-րդ դար)։ Պատմական հուշարձան 1903 թվականից

## Պատկերասրահ


Պատկեր:Eguisheim from the sky.jpg|Էգիսհայմ
Պատկեր:Eguisheim, château.jpg|Ամրոց
Պատկեր:Eguisheim - Mairie.jpg|Քաղաքապետարան
Պատկեր:Eguisheim 031.JPG|Սեն Լեոն շատրվան




## Քույր քաղաքներ
*  Լա Լուվիեր (Բելգիա)
*  Սպա (Բելգիա)
*  Հինտերցարտեն (Գերմանիա)
*  Օտվիլյե (Ֆրանսիա)

## Տես նաև
* Ֆրանսիայի ամենագեղեցիկ գյուղերը

## Ծանոթագրություններ

Կատեգորիա:Ֆրանսիայի կոմունաներ
Սև գեղեցկություն

**«Սև գեղեցկություն»**, գիրք է, գրված 1877 թվականին անգլիացի գրող Աննա Սյուելի կողմից։ Այն կապված է իր կյանքի վերջին տարիների հետ, երբ նա իր տանն ապրում էր որոշակի հաշմանդամություններով։ 
Նովելը դարձավ միջին լավ վաճառվող, սակայն Սյուելը մահացավ գրքի հրատարակչությունից հինգ ամիս անց և երկար չտեսավ իր գրքի գրանցած հաջողությունները։ 50 միլիոն օրինակ վաճառքով «Սև գեղեցկությունը» բոլոր ժամանակների ամենալավ վաճառվող ստեղծագործություններից մեկն է։ Մինչ կենդանու կյանքի մասին պատմելը, այն նաև սովորեցնում է ինչպես մարդկանց վերաբերվել փոխհատուցել բարությամբ, նրբանկատութամբ և հարգանքով։ 2003 թվականին նովելը 58-րդն էր BBC-ի «Մեծ ընթերցանություն» (The Big Read) հարցման մեջ։

## Կենսագրություն
Աննա Սյուելը ծնվել էր Գրեյթ Յարմունթում՝ Անգլիա և նա եղբայր ուներ Ֆիլիպ անունով, ով ինժեներ էր Եվրոպայում։ 14 տարեկան հասակում, մի անձրևոտ օր՝ դպրոցից տուն ճանապարհին Աննան ընկել էր և վնասել երկու ոտնաթաթերը։ Վնասվածքների հետևանքով նա չկարողացավ քայլել և կանգնել մինչև իր կյանքի վերջ։ Հիվանդության և անշարժության հետևանքով նա սկսեց ուսումնասիրել ձիերին, երբ իր հոր հետ ձիարշավում էին դեպի հոր աշխատավայր։ Սյուելի գրելու ցանկությունը առաջացավ այն ժամանակ, երբ նա օգնում էր բարելավել իր մայրիկի (Mary Wright Sewell) կրոնական և այլ բնույթով աշխատանքները։ Աննա Սյուելը աշխարհը ներկայացնելով ձիու աչքերով նոր հեղաշրջում մտցրեց գրականության մեջ։

Նա երբեք չամուսնացավ և երեխաներ չունեցավ։ Եվրոպա այցելության ժամանակ նա հանդիպեց բազմաթիվ գրողների, արտիստների, փիլիսոփաների։ Նրա միակ գիրքը «Սև գեղեցկություն»-ն էր, գրված 1871 և 1877 թվականիններին իր Օլդ Քաթթոն (Old Catton) տանը։ Այդ ժամանակաշրջանում նրա առողջությունը կտրուկ վատացել էր և նրա ծեր մայրը դարձել էր հիվանդախնամ։ Նա իր գիրքը վաճառեց տեղային հրատարակչությանը՝ «Ջարոլդ և Տղաներ» անվանումով։ Որոշ ժամանակ անց գիրքը ցնցեց՝ վեցերորդ հորիզոնականը գրավելով լավագույն անգլերեն վաճառվող գրքերի ցանկում։

Սյուելը մահացավ տուբերկուլյոզից կամ հեպատիտից՝ 1878 թվականի ապրիլի 25-ին։ Նա թաղվել է նույն թվականի ապրիլի 30-ին Քուորքել գերեզմանատանը։ Իսկ նրա ծննդյավայրը՝ Փլեին եկեղեցում՝ Գրեյթ Յորթմունթում դարձել է իր թանգարանը։

Սյուելի այս գրքի գրման նպատակը երեխաներին ընթերցելը չէ, այլ բարության, հարգանքի կարևորության տարածումն է։

## Գրքի կրճատ ներկայացում
Պատմությունը սկսվում է սիվոլիստական կերպար ձիու՝ սև գեղեցկուհու կյանքի դրվագներով։ Նա զամբիկ էր, իսկ նրա մայրը ազնվական գեղեցիկ ձի։ Հաջորդ գլուխներում պատմվում են փոքրիկ պատմություններ դժվարությունների, դաժանությունների և բարության մասին։

## Վերլուծություն
Գիքրը ներկայացնում է ձիերի մասին պատմություններ, որտեղ այդ կենդանինները գոյատևում են, ոչ թե ապրում մարդկանց կողքին։ Նկարագրվում է ցավի մասին, երբ ձիերին պայտում են, կամ նրանց վրա սանձեր ձգում։ Նկարագրվում են զգացմունքներ, ինչպիսիք են՝ հավատարմություն, սեր, հիասթափություն, անկարողություն՝ սրանք բոլորն էլ մարդկայն զգացմունքների հոմոլագներն են։

## Ծանոթագրություններ

## Արտաքին հղումներ
* Սև Գեղեցկաբաշը Զանգակում

Կատեգորիա:Հեռուստասերիալների հիմք ծառայած բրիտանական վեպեր
Կատեգորիա:Էկրանավորված բրիտանական վեպեր
Կատեգորիա:Անգլերեն գրքեր
Կատեգորիա:Անգլերեն գրականություն
Japan Airlines

**Japan Airlines,** Ճապոնիայի ավիաընկերություններից մեկը, որի գլխավոր գրասենյակը գտնվում է Տոկիոյում։ Ասիայի խոշորագույն ավիաընկերություններից է, դաշինք է կնքել Oneworld֊ի հետ։ Հիմնականում միջազգային չվերթները իրականացնում է Նարիտա միջազգային օդանավակայանից։ Ավիաընկերությունը իրականացնում է միջազգային և ներքին չվերթներ։ Ավիաընկերությունը հիմնադրվել է 1953 թվականին, Ճապոնիայի կառավարության կողմից։ Ավիաընկերությունը 1954 թվականին իրականացրել է իր առաջին միջազգային չվերթը դեպի ԱՄՆ։ Ավիաընկերությունը ամբողջովին սեփականաշնորհվել է 1987 թվականին։ 2008 թվականին ավիաընկերությունը տեղափոխել է ավելի քան 50 մլն ուղևոր։

## Պատմություն
Ավիաընկերությունը հիմնադրվել է 1953 թվականի օգոստոսի 1֊ին, և սկսել է իր գործունեությունը նույն թվականի հոկտեմբերի 25֊ին։ 1950 թվականին ավիաընկերությունը շահագործել է Douglas DC-3, Douglas DC-4, Douglas DC-6 և Douglas DC-7 ինքնաթիռները։ 1954 թվականի փետրվարի 2֊ին ավիաընկերությունը իրականացրել է իր առաջին միջազգային չվերթը Տոկիոյից դեպի Սան Ֆրանցիսկո։ 1960֊ական թվականներին ավիաընկերությունը ստանում է իր առաջին ինքնաթիռը՝ Douglas DC-8։ 2004 թվականի ապրիլի 1֊ին ավիաընկերությունը փոխում է անվանումը՝ **Japan Airlines International**, որը մինչ այժմ պահպանվել է։ 1990 թվականին ավիաընկերությունը պատվիրում է Boeing 777 օդանավը։ Ավիաընկերությունը հիմնականում չվերթներ է իրականացնում հետևյալ երկրներում՝ Ասիա, Ամերիկա, Եվրոպա։

## Չվերթը
2011 թվականի սեպտեմբերին ավիաընկերության չվերթը բաղկացած էր հետևյալ ինքնաթիռներից՝


Բիզնես դասի «Class J» ներքին չվերթներ«Executive Class» միջազգային չվերթներ


## Ավիաընկերության համաձայնագրերը
Ավիաընկերությունը պայմանագիր է կնքել հետևյալ ինքնաթիռների հետ՝

## Ծանոթագրություններ

## Արտաքին հղումներ
* Պաշտոնական կայք  ()
* http://www.ar.jal.com/en/  (http://www.ar.jal.com/ja/ )
* Կորոպոտիվ կայքը  ()

Կատեգորիա:Ճապոնական ապրանքանիշեր
Կատեգորիա:Օդային տրանսպորտի միջազգային ասոցիացիայի անդամներ
Sad But True

**Sad But True**, ամերիկական մետալ խումբ Metallica-ի երգը։ Նույնանուն ալբոմի հինգերորդ սինգլն է։

## Ստեղծագործություններ
### Հոլանդիայում
# «Sad but True» (Ջեյմս Հեթֆիլդ, Լարս Ուլրիխ) — 5։27
# «Harvester of Sorrow (Live)» (Ջեյմս Հեթֆիլդ, Լարս Ուլրիխ) — 6։43
# «So What» (Նիկ Կալմեր, Կրիս Էկսել, Կլիվ Բլեկ) — 3։09

### Մեծ Բրիտանիայում (1)
# «Sad but True» (Հեթֆիլդ/Ուլրիխ) — 5։27
# «Nothing Else Matters (Elevator Version)» (Հեթֆիլդ/Ուլրիխ) — 6։31
# «Creeping Death (Live)» (Կիրկ Հեմեթթ, Հեթֆիլդ, Կլիֆֆ Բյորտոն, Ուլրիխ) — 8։01
# «Sad but True (Демо)» (Հեթֆիլդ/Ուլրիխ) — 4։53

### Մեծ Բրիտանիայում (2)
# «Sad but True» (Հեթֆիլդ, Ուլրիխ)
# «Nothing Else Matters (Live)» (Հեթֆիլդ, Ուլրիխ)
# «Sad but True (Live)» (Հեթֆիլդ, Ուլրիխ)

### ԱՄՆ-ում
# «Sad but True» (Հեթֆիլդ/Ուլրիխ)
# «So What» (Նիկ Կալմեր, Կիրս Էկսել, Կլիվ Բլեկ, Հեթֆիլդ, Ուլրիխ)

## Անձինք

### Մասնակիցներ
# Ջեյմս Հեթֆիլդ — վոկալ, ռիթմ կիթառ
# Կիրկ Հեմեթթ — սոլո կիթառ
# Ջեյսոն Նյուստեդ — բաս կիթառ, բեկ վոկալ
# Լարս Ուլրիխ — հարվածային գործիքներ

### Պրոդյուսերներ
# Բո Ռոկ
# Ջեյմս Հեթֆիլդ
# Լարս Ուլրիխ
Ռաուդա ալ-Ֆարախ

**Ռաուդա ալ-Ֆարախ** (), ծնվել է Պաղեստինում, Յաֆայում։ Պաղեստինցի ծագում ունեցող հորդանանցի գրող է։ 1967 թվականից ամուսնացել է ինժեներ Հուսամ Ալ-Դին Թահեր Ալ-Հուդհուդ և ունի երեք որդի և մեկ դուստր։ Մանհալ կրթական հիմնադրամում եղել է տնօրենների խորհրդի նախագահ։ Նաև անդամ է եղել մանկական և երիտասարդների գրքերի միջազգային հանձնաժողովին (IBBY) և եղել է մանկության և զարգացման արաբական խորհրդի հիմնադրման անդամ։ Հրատարակել է բազմաթիվ գրքեր, նրանից են՝ Հերոսական հեքիաթներ երեխաների համար, Գիտական հեքիաթների շարք և այլն...

Արաբական աշխարհում մասնակցել է մանկական գրքերի սեմինարների, գիտաժողովների և ցուցահանդեսների։ Մայրաքաղաքում եղել է բարեգործական վարչական մարմինների միության անդամ։

## Մրցանակներ
* Մանկական գրականության մեջ ստացավ պետական մրցանակ\ Օման 1999
* Հորդանանի գրողների միության կողմից ստացել է Խալիլ Ալ-Սաքաքինի մրցանակը մանկական գրականության և մշակույթի համար
* Ստացել է արաբական կազմակերպության կրթության, մշակույթի և գիտության մրցանակ իր գրքի համար։

## Արտաքին հղումներ
* موقعها

## Ծանոթագրություններ

Կատեգորիա:Հորդանանցի գրողներ
Կատեգորիա:1946 ծնունդներ
The House of the Rising Sun

**«The House of the Rising Sun»**, ամերիկյան ժողովրդական երգ, բալլադ, երբեմն նաև կոչվում է «Ծագող արևի բլյուզը»։ Երգի իրադարձությունները տեղի են ունենում Նոր Օռլեանում։ The Animals բրիտանական խմբի կատարմամբ՝ այս երգը զբաղեցնում էր ԱՄՆ-ի հիթ-շքերթների առաջին հորիզոնականները, ինչպես նաև Մեծ Բրիտանիայում 1964 թվականին։ The Animals խմբի տարբերակը ներառվել է Rolling Stone ամբսագրի կողմից հրապարակված բոլոր ժամանակների 500 լավագույն երգերի ցանկում։

## Սկզբնական և ավելի ուշ ստեղծված տարբերակներ
Գոյություն ունեն երգի բազմաթիվ տեսակներ, որտեղ փոփոխվում է սցենարը։ Բոլոր տարբերակներում հերոսը պատմում է այն մասին, թե ինչպես է ոչնչանում իր կյանքը ծագող արևի տանը և զգուշանում է այդպիսի ճակատագրից։ Տարբեր տարբերակներում հերոսը աղջիկ է կամ տղա։ *Ծագող արևի տուն* ասելով որոշ մարդիկ հասկանում են հասարակական տուն, մյուսները՝ բանտ, ոմանք՝ պանդոկ։ Հայտնի չէ նաև, թե արդյոք իրական թե երևակայական շինության մասին է խոսքը։ 19-րդ դարի տարբեր ժամանակահատվածներում քաղաքում երկու շինություններ են եղել տարբեր անուններով, սակայն երկուսի մասին էլ չկա տեղեկություն։ Դրանցից ոչ մեկը չի պահպանվել։

Հայտնի ֆոլկլյորիստ և բլյուզի հավաքող Ալան Լոմակսը 1941 թվականին գրել է Փառք այդ երգին, որ գրվել է Կոնտուկիի երկու բնակիչների՝ Ջորջ Թըրների և Բերտ Մարտինի կողմից։ Կան և երգի ծագման այլ տարբերակներ։ Առաջին գրությունը եղել է 1934 թվականին։ Երգը կատարել են 1930-1940-ական թվականների շատ բլյուզմեններ։

## The Animals խմբի տարբերակը
Ամենահայտնին The Animals խմբի կատարումն է, չնայած նրանցից 2 տարի առաջ երգը կատարել է Բոբ Դիլանը (1962)։ The Animals խումբը օգտվել հենց Բոբ Դիլանի տարբերակից։

«No Direction Home» ֆիլմում Վան Ռոնկը նաև մանրամասնորեն պատմում է երգի վերաբերյալ հակամարտությունների մասին։

## Արտաքին հղումներ
* Երգի բոլոր հնարավոր տարբերակների հավաքածու 
* Փաստեր երգի մասին
* Երգի պատմությունը 

Կատեգորիա:The Animals խմբի կատարումով երգեր
Կատեգորիա:Billboard Hot 100 գլխավորած սինգլներ
Կատեգորիա:UK Singles Chart գլխավորած սինգլներ
Pure (ալբոմ, Լառա Ֆաբիան)

**Pure** (անգլերենից թարգմանած՝ «**Մաքուր**»), Լառա Ֆաբիանի 3-րդ ալբոմը։ Թողարկվել է 1998 թվականին։

## Ալբոմի մասին
Այս ալբոմով Լառա Ֆաբիանը ներկայացավ որպես ուժեղ ձայն և տեխնիկա ունեցող երգչուհի, երգերի հեղինակ։ Երգերը հիմնականում դանդաղ և ռոմանտիկ բալլադներ են՝*Tout* (Բոլորը), *[[Je t’aime… moi non plus (երգը)|Je t’aime]]* (Ես սիրում եմ քեզ), *Ici* (Այստեղ) և հին իտալական հիթի քավեր-տարբերակը *[[Massimo Renneri]]* - *Perdere l’amore*, նաև ալբոմից նոր երգի գործիքավորումը «Carpe diem» - *Si tu m’aimes*։ Ալբոմի հաջողությունը հիմնականում պայմանավորված էր *La difference* (Տարբերություն) երգով, որի խոսքերը վերաբերում են հոմոֆոբիայի դեմ պայքարին։
Ֆրանսիայում ալբոմի շրջանառությունը կազմում է ավելի քան 2000.000 օրինակ և 2 շաբաթ չանցած ստանում է պլատինե կոչումը։

## Je t’aime (Ես քեզ սիրում եմ)
Երգի բառերը Լառա Ֆաբիանը նվիրել է իր պրոդյուսերին և ընկերոջը Րիկ Ալլիսոնին, ում հետ երկար ժամանակ  գտնվել է սիրային կապի մեջ։ Երգը սիրո և էգոիզմի մասին է չնայած բաժանմանը։
Je t’aime երգը Լառան կատարել է World Music Awards միջազգային երաժշտական արարողությանը 1999 թվականին։
Երգը դառնում է ճանաչված և բազմիցս կատարվում է տարբեր երաժշտական մրցույթների ընթացքում։

## Երգերի ցանկ

## Ծանոթագրություններ

## Արտաքին հղումներ
* Pure discogs.com

Կատեգորիա:1997 ալբոմներ
Կատեգորիա:Լառա Ֆաբիանի ալբոմներ
Ցենտրիոլ

**Ցենտրիոլ**, էուկարիոտ բջիջների ներբջջային օրգանոիդ, որը բջջի կիսման ժամանակ մասնակցում է բաժանման իլիկի ձևավորմանը։ Այն կարելի է տեսնել էլեկտրոնային մանրադիտակով։ Այն գտնվում է բաժանվող բջջի բևեռներում, մեծ մասամբ Գոլջիի ապարատի հարևանությամբ։ Ցենտրիոլները կազմում են բաժանման իլիկի սպիտակուցային թելերը, որոնք և կապում են քրոմոսոմները՝ ապահովելով նրան տարամիտումը դեպի բևեռներ բջջի կիսման ժամանակ։

## Կառուցվածք
Տերմինը առաջարկվել է Թեոդոր Բովերին 1895 թվականին։ Ցենտրիոլների նուրբ կառուցվածքը հնարավոր է եղել ուսումնասիրել էլեկտրոնային մանրադիտակով։ Որոշ օբյեկտներում հնարավոր է եղել նկատել ցենտրիոլներ, սովորաբար դրանք առաջացնում են զույգեր, որոնք պատված են ցիտոպլազմայով, որտեղից էլ հեռանում են բարակ ֆիբրիլներ։ Ցենտրիոլների և ցենտրոսֆերայի ամբողջությունը կոչվում է բջջային կենտրոն։

Հաճախ ցենտրիոլային զույգերը կարող են մոտ գտնվել կորիզին։ Յուրաքանչյուր կենտրոնական մարմնիկ կազմված է 27 գնդաձև տարրերից, որոնք խմբավորված են 9 տրիպլեդներով (եռյակներով), սրանք կազմված են տուբուլին սպիտակուցից։ Տրիպլեդները կապված են 3 միկրոխողովակներից։

## Գործառույթնեերը
Ցենտրիոլները մասնակցում են բաժանման իկիլի ձևավորմանը բջջի կիսման ժամանակ։ Բարձրագույն բույսերի և սենկերի բջիջները ցենտրիոլներ չունեն, նրանց մոտ բաժանման իլիկը ձևավորվում է այլ կերպ։

Բացի այդ գիտնականները կարծում են, որ բջջային կենտրոնի ֆերմենտները ներգրավվում են դուստր բջիջների առաջացման մեջ՝ միտոզի անաֆազում։

## Զարգացման ցիկլ
Որպես կանոն բջջային ցիկլի ընթացքում ցենտրիոլը կրկնապատկվում է մեկ անգամ։ Յուրաքանչյուր կրկնապատկման ժամանակ «մայր» ցենտրիոլը բաժանվում է դուստր «ցենտրիոլների»։ Սա տեղի է ունենում G2-ժամանակահատվածի ինտերֆազում։ Միտոզի պրոֆազում երկու ցենտրիոլներ հեռանում են դեպի բևեռներ և այնտեղ ձևափոխվում են ցենտրոսոմների։ Սակայն, այս ընդհանուր սխեմայով, կան բազմաթիվ տատանումներ։ Շատ բջիջների ցենտրիոլներ մեկ բջջային ցիկլի ընթացքում կարող են կրկնապատկվել մի քանի անգամ։ Ինչպես նաև կենդանիների ճնշող մեծամասնությունում հասունացած ձվաբջիջներում ցենտրիոլները վերանում են։ Բեղմնավորումից հետո նոր ցենտրիոլները առաջացնում են զիգոտ։։

## Ծանոթագրություններ
Էլիսոն Հարվարդ

**Էլիսոն Էլիզաբեթ Հարվարդ** (), ամերիկացի մոդել, արվեստագետ, դերասանուհի և ինտերնետային աստղ։ Ավելի հայտնի է որպես «Ամերիկայի հաջորդ թոփ մոդելը» 12 և 17 ցիկլների մասնակից։ Էլիսոնը հայտնվել է այնպիսի ամսագրերում, ինչպիսիք են Harper's Bazaar, ONE, WeTheUrban, Vogue, Mega և այլն։ Նա նաև եղել է Belo Medical Group բրենդի հաստատող անդամ և հայտնվել է նրանց ամսագրերի հատուկ թողարկման շապիկին։

## Կենսագրություն
### Վաղ տարիներ
Հարվարդը ծնվել է Հյուստոնում (Տեխաս) և մեծացել Նոր Օռլեանում (Լուիզիանա)։ Նա հաճախել է Լուիզիանայի Պետական համալսարանը մինչև Նոր Օռլեանի համալսարան տեղափոխվելը, որտեղ նա սովորում էր արվեստ գարնանային կիսամյակի ժամանակ։ Նրա արվեստի աշխատանքը 2007 թվականին տեղ է գտել Լիզա Կուզնեցովայի The Story Told at Night վեպում Her artwork is featured in the 2007 novel *The Story Told at Night* by Liza Kuznetsova.։

2005 թվականին, մինչ «Ամերիկայի հաջորդ թոփ մոդելը»-ին մասնակցելը, նա հայտի էր որպես ինտերնետ-մեմ 4chan-ում, որտեղ նրա կեղծանունն էր Creepy Chan։

## Կարիերա
Ինտերնետով մոդելային գործակալի կողմից առաջարկ ստանալով նա շատ հանգիստ ընդունվեց մրցույթին։ Նա մասնակցել է «Ամերիկայի հաջորդ թոփ մոդելը» միցույթին երկու անգամ և զբաղեցրել 2-ր հորիզոնականը երկու մրցույթներում էլ։ Գովասանքների արդյունքում նա ինքն ստեղծեց իր "Honey Blood" օծանելիքը և նկարվում իր իսկ երգի՝ "Underwater"-ի տեսահոլովակում։ Հարվարդը նաև այցելել է մրցույթի 21-րդ ցիկլին, որպես հյուր։ 2009 թվականի հունիսին նա համաձայնագիր կնքեց Լոս Անջելեսում գտնվող Nous Model Management- ի հետ, բայց այժմ չի համագործակցում նրա հետ։ Հարվարդը եղել է մոդել KarmaLoop.com-ի, Գեմա Կանգի, Մալան Բրետոնի, Chromat-ի և Richie Rich-ի համար, 2012-ին քայլել է New York Fashion Week-ի ժամանակ She has also modeled for Chromat and Richie Rich.։ Նա նաև եղել է մի շարք մոդելային մրցույթների ժյուրիի անդամ։

### Դերասանական կարիերա
2012-ի սեպտեմբերի 21-ինհայտնի դարձավ, որ Հարվարդը խաղալու է Insensate ֆիլմում, որպես Կարինա։ Ֆիլմի պրեմիերան եղավ 2013 թվականի վաղ օգոստոսին iTunes-ում։ Insensate-ը ավելի ուշ հրապարակվեց նաև Amazon-ում։ Ինչպես նաև խաղացել է Dangerous Words from the Fearless ֆիլմում 2014 թվականին։

## Ծանոթագրություններ

Կատեգորիա:21-րդ դարի ամերիկացի դերասանուհիներ
Կատեգորիա:Ամերիկացի արվեստագետներ
Կատեգորիա:Ամերիկացի ինտերնետային աստղեր
Կատեգորիա:Ամերիկացի կինոդերասանուհիներ
Կատեգորիա:Ամերիկացի մոդելներ
Կատեգորիա:Կին պատկերազարդողներ
Ադամից առաջ

**Ադամից առաջ** (), ամերիկացի գրող Ջեկ Լոնդոնի պատմվածք։ Այն սկզբում հրապարակվել է *Everybody's Magazine* ամսագրում՝ 1906-1907 թվականներին։ Պատմվածքի սյուժեն հիմնված է այդ ժամանակ մարդու էվոլյուցիայի մասին եղած պատկերացումների վրա։ Գլխավոր հերոսի ալտերնատիվ կերպարը (*[[Ալտեր էգո|Alter ego]]*) քարանձավային մարդանց ցեղից մի դեռահաս է։ Ստեղծագործությունում նաև առկա են մարդկանց ավելի զարգացած կրակի ցեղը և մարդկանց ավելի քիչ զարգացած փայտի ցեղը, թրատամնավոր կատուները և կարմրաչյա, դաժան «ատավիզմը», որը ահաբեկում է հերոսի ցեղին։

## Սյուժեն
Պատմությունը պատմվում է 20-րդ դարի մի մարդու կողմից, ով դեռ մանկուց զգացել է անձնավորության երկատում։ Ամեն գիշեր նրան երևացել են տարբեր երազներ, որոնցում նա եղել է մարդկության հեռավոր նախնին, միլիոնավոր տարիներ առաջ ապրած։ Այդ իրականանման երազները վախեցնում էին հերոսին, և միայն մեծանալուց հետո նա վերականգնել իր *Alter ego*-ն կցկտուր երազների հիման վրա։

Նախապատմական էակը, ով արդեն կապիկ չէր, բայց դեռ մարդ էլ չէր, չէր տիրապետում խոսքին, բայց հերոսը նրան պայմանականորեն անվանում է Մեծ ատամ։ Մեծ ատամը, ինչպես իր ցեղի մնացած մարդիկ, ապրում էր անտառում իր մոր հետ, ծառերի ճյուղերի վրայի բնի մեջ։ Նա վաղուց էր կորցրել իր հորը, և երբ մոր մոտ հայտնվեց նոր ամուսին, չհամակերպվեց նրա հետ և ստիպած եղավ առանձին ապրել։

Այդպես նա եկավ այն ցեղի մյուս մասի մոտ, որն ապրում էր գետի ափին գտնվող քարանձավներում։ Այդտեղ նա ընկերացավ իր հասակակցի՝ Կախականջի հետ, որի հետ նա սկսեց ապրել նույն քարաձավում և փնտրել զբաղմունք։ Բացի այդ իր ցեղին նրանք գիտեին Անտառային Հորդայից, ովքեր հետամնաց էին կապիկանման էակներից, իսկ Մեծ ատամի ցեղի մարդիկ ավելի շատ էին վախենում Կրակի Մարդկանցից, քանի որ նրանք ավելի զարգացած էին, տիրապետում էին խոսքին, զենքին (նետ ու աղեղ), և կարողանում էին կրակ ստանալ։ Մեծ ատամի ցեղը չէր օգտվում որսի համար նախատեսված և ոչ մի գործիքից, և միայն պատահմամբ էր նրանց մտքով անցել դդմի կճեպներով գետից ջուր վերցնելը։ Նաև պատահմամբ էին Մեծ ատամը և Կախականջը հայտնագործել, որ կարելի է գերանի վրայով (իսկ ավելի ճիշտ՝ երկու, միացված գերանների) լողալ գետով։ Հայտնվելով գետի հակառակ ափին՝ երկու ընկերները չկարողացան միանգամից ետ վերադառնալ և մի քանի տարի շարունակ թափառում էին իրենց ցեղից հեռու։ Շուտով՝ իրենց վերադարձից հետո, ցեղը իր վերջին օրերն էր ապրում։ Կրակի Մարդիկ, ում իրենց նախկին կայանատեղին սկսել էր ծանրաբեռնվել, հարձակվել էին ցեղի վրա և համարյա ոչնչացրել այն՝ քարանձավների մեջ ծուխ փչելով ու նետերով հարվածելով։ Ցեղի ողջ մնացած աանդամները՝ այդ թվում նաև Մեծ ատամը և իր կինը՝ Արագաոտքը, մի քանի տարի թափառեցին ճահիճներով, իսկ հետո հասան ծովին։ Չնայած, Կրակի Մարդիկ նաև այդտեղ եկան, և Մեծ ատամի ընտանիքը պիտի նոր ապաստարան որոներ։

## Արտաքին հղումներ
* 
* Ադամից առաջ գիրքը standardebooks.org֊ում

Կատեգորիա:1906 գրքեր
Կատեգորիա:Ջեկ Լոնդոնի վեպեր
Կատեգորիա:Ամերիկյան գիտաֆանտաստիկ վեպեր
Կատեգորիա:1907 թվականի ամերիկյան վեպեր
Այոս Նիկոլաոս (Ֆամագուստայի շրջան)

**Այոս Նիկոլաոս** (, ), գյուղ Կիպրոսի Հանրապետության Ֆամագուստայի շրջանի հյուսիսային մասում։ Գյուղը դե ֆակտո գտնվում է Հյուսիսային Կիպրոսի Թուրքական Հանրապետություն կոչվող պետության վերահսկողության ներքո։ Տեղակայված է 1 կմ դեպի արևմուտք Մելունտա գյուղից։ Ըստ 2011 թվականի, բնակչության մեծամասնությունը թուրք կիպրացիներ են, իսկ գյուղի եկեղեցին 1974 թվականից դարձել է մզկիթ։

## Բնակչություն

## Ծանոթագրություններ

Կատեգորիա:Կիպրոսի գյուղեր
Կատեգորիա:ՀԿԹՀ գյուղեր
Կատեգորիա:Ֆամագուստայի շրջանի բնակավայրեր
Անվերջ փակուղի

**Անվերջ փակուղի,** Դմիտրի Գալսկու փիլիսոփայական վեպը։ Հիմնված է ծանոթագրությունների բարդ ցանցի վրա, որոնց թիվը 949 է, որը կարող է հիպերտեքստ համարվել։ Գրվել է 1988 թվականին և առաջին անգամ հրատարակվել՝ 1997 թվականին։

Հեղինակը անդրադառնում է Ռուսաստանին, հեղափոխությանը և բոլշևիկներին, ռուս գրողներին ու փիլիսոփաներին, իր հորը և իր ճակատագրին։ Վեպը գրված է առաջին դեմքով, Օդինոկով անունով կերպարի մասին։

Առավել հաճախ գրքում հանդիպում են հետևյալ անունները՝ Աստված, Գոգոլ, Դոստոևսկի, Լենին, Նաբոկով, Օդինոկով, հայր, Պուշկին, Ռոզանով, Վլադիմիր Սոլովյով, Լեվ Նիկոլաևիչ Տոլստոյ, Չեխով։

Գրքին 1997 թվականին շնորհվել է «Հակաբուկերական» մրցանակը, որից Գալսկին հրաժարվել է։

## Կարծիքներ
Պավել Կուզնեցովը «Ռուսական Փյունիկ, կամ ինչ է փիլիսոփայությունը Ռուսաստանում» հոդվածին պատասխանել է՝ «Սա գուցե 90-ականների այն մի քանի ստեղծագործություններից մեկն է, որը միավորում է ավանդույթը և պատառոտված դրամատիկ արդիականությունը, փիլիսոփայությունը և գրականությունը, կրոնական որոնումները և պոստմոդեռնիստական նիհիլիզմը։ Դմիտրի Գալսկու «Հավերժ փակուղի»-ն գերազանցում է մնացած նմանատիպ ստեղծագործություններին»։

## Ծանոթագրություններ

## Գրականություն
* Сергей Оробий. «Бесконечный тупик» Дмитрия Галковского։ структура, идеология, контекст. — Благовещенск։ Издательство БГПУ, 2010. — 224 с.
* Оробий С.П. Концепция русского православия в произведении Д.Е. Галковского «Бесконечный тупик» // Религиоведение. 2009. № 2. С. 156-161.
* Подлесная М.А. Система мотивов в композиции романа Д.Е. Галковского «Бесконечный тупик» и Дж. Барнса «История мира в 10½ главах» // Вопросы лингвистики и литературоведения. 2008. № 2. С. 75-79.
* Максимова Е.С. «Национальная» интерпретация теории постмодернизма в романе Д. Галковского «Бесконечный тупик». // Известия высших учебных заведений.
* Северо-Кавказский регион. Серия։ Общественные науки. 2009. № 2. С. 113-117.
* Статья в Словаре культуры XX века Вадима Руднева

Կատեգորիա:1997 գրքեր
Այոս Իլիաս

**Այոս Իլիաս** (, ), գյուղ Կիպրոսի Հանրապետության Ֆամագուստայի շրջանի կենտրոնական մասում։ Գյուղը դե ֆակտո գտնվում է Հյուսիսային Կիպրոսի Թուրքական Հանրապետություն կոչվող պետության վերահսկողության ներքո։ Տեղակայված է 6 կմ դեպի հյուսիս-արևելք Տրիկոմո քաղաքից։ Ըստ 2011 թվականի տվյալների գյուղի բնակչությունը կազմել է 429 մարդ, մեծամասնությունը թուրք կիպրացիներ են։

## Բնակչություն

## Ծանոթագրություններ

Կատեգորիա:Կիպրոսի գյուղեր
Կատեգորիա:ՀԿԹՀ գյուղեր
Կատեգորիա:Ֆամագուստայի շրջանի բնակավայրեր
Ալտեր էգո

***Ալտեր էգո*** (, լատիներենից թարգմանաբար նշանակում է՝ «ուրիշ ես»), մարդու իրական կամ հնարած այլընտրանքային կերպարը։ Դա կարող է լինել և քնարական հերոս, որը ամրացել է անձի կեղծանվանը կամ հոգեկան խախտման արդյունքում առաջացած բազմաթիվ անձերից մեկը։

Եզրը հաճախ օգտագործվում է գրականության մեջ կամ այլ ստեղծագործություններում՝ նկարագրելու այն կերպարներին, որոնք հոգեբանորեն նման են իրար կամ հեղինակին։ Օրինակ՝ մի քանի կինոնկարների հերոս Անտուան Դուանելը իր կերպարը ստեղծող հեղինակի՝ ռեժիսոր և սցենարիստ Ֆրանսուա Տրյուֆոյի, ալտեր էգոն է։

Ալտեր էգո եզրը տարածվել է հին Եվրոպայում տարածված սովորության պատճառով, ըստ որի թագավորը կամ միապետը հանձնում էր իր իրավասությունները փոխանորդին նրան տալով «թագավորական երկրորդ ես»-«ալտեր էգո ռեգիս» տիտղոսը։ Կարծիք կա, որ այս սովորույթը առաջացել է Սիցիլիայում և առաջին այս օգտագործել է Զենոն Կիտիացին։

Ալտեր էգոյի մի ձև է օգտագործված Ռոբերտ Լյուիս Ստիվենսոնի «Դոկտոր Ջեքիլի և միստր Հայդի տարօրինակ պատմությունը» պատմության մեջ։

## Ծանոթագրություններ

Կատեգորիա:Լատիներեն բառեր և արտահայտություններ
Կատեգորիա:Գրականություն
Կատարասարի լեռներ

**Կատարասարի լեռներ**, ժայռոտ լեռներ Հայաստանի Արարատի մարզում, Գեղամա լեռների արևմտյան ճյուղավորություններից, Լանջանիստ գյուղից 1 կմ հյուսիս։ Ամենաբարձր գագաթը Կատար լեռն է՝ 2069 մ, երկարությունը՝ 7,5 կմ։

## Ծանոթագրություններ

Կատեգորիա:Արարատի մարզի լեռնաշղթաներ
Կատար (այլ կիրառումներ)

**Կատար** անվանումը ունի հետևյալ իմաստները՝

* Կատար, լեռնագագաթ Սյունիքի մարզում, Բարգուշատի լեռների արևմտյան մասում
* Կատար, ժայռ Արարատի մարզում, Գեղամա լեռների արևմտյան ճյուղավորություններում
* Կատար, պետություն Հարավարևմտյան Ասիայում, Արաբական թերակղզում
Կատար (ժայռ)

**Կատար**, ժայռ Հայաստանի Արարատի մարզում, Կատարասարի լեռներում, Լանջանիստ գյուղից 2,5 կմ հյուսիս-արևմուտք։ Բարձրությունը 2069 մ է։

## Ծանոթագրություններ

Կատեգորիա:Արարատի մարզի լեռնագրություն
Բերդաքար (բլուր)

**Բերդաքար**, բլուր Կոտայքի մարզում, Արզնի-Շամիրամ ջրանցքի աջափնյակում, Եղվարդ քաղաքից 4 կմ հարավ։ Բարձրությունը 1361 մ է։

## Ծանոթագրություններ

Կատեգորիա:Բլուրներ այբբենական կարգով
Կատեգորիա:Հայաստանի բլուրներ
Կատեգորիա:Կոտայքի մարզի լեռնագրություն
Մայքլ Քրմոյան

**Մայքլ Քրմոյան** (Գեղամ) (ծնվել է 1922 թվականին Ֆրեզնոյում (այլ տվյալներով՝ 1921 թ.) - մահացել 1994 թ. սեպտեմբերի 21-ին Նյու Յորքում), հայ երգիչ (բաս)։ Երաժշտական կրթությունը ստացել է Սան Ֆրանցիսկոյի կոնսերվատորիայում, ապա Լոս Անջելեսի համալսարանի օպերայի և դրամայի բաժնում։ Հանդես է եկել տարբեր օպերային խմբերի հետ, ԱՄՆ-ի նահանգներում ու քաղաքներում, ելույթներ ունեցել Եվրոպայի երկրներում։ Հիմնական բնակավայրը Նյու Յորքն է։ Քրմոյանի արտիստական ձիրքը դրսևորվել է երգարվեստի տարբեր բնագավառներում՝ օպերա, համերգային կատարում, մյուզիկլ։ Կատարել է գլխավոր դերերգեր Վոլֆգանգ Ամադեուս Մոցարտի «Առևանգումը հարեմից», «Ֆիգարոյի ամուսնությունը», Շառլ Գունոյի «Ֆաուստ», Ջուզեպպե Վերդիի «Սիմոն Բոկկանեգրա» և այլ օպերաներում։ Համերգային հայտագիրն ընդգրկում է դասական, ժամանակակից ամերիկական, նեգրական, ռուսական, հայկական երգեր, ուրույն տեղ են գրավում Կոմիտասի երգերը։ 1971 թվականին մենահամերգներով հանդես է եկել Երևանում։

## Ծանոթագրություններ

Կատեգորիա:1922 ծնունդներ
Կատեգորիա:1994 մահեր
Կատեգորիա:Բասեր
Կատեգորիա:Հայ երգիչներ
Կատեգորիա:Ֆրեզնո քաղաքում ծնվածներ
Քրոմալ

**Քրոմալ** (քրոմ և ալյումին), երկաթի հիմքով բարձր տեսակարար էլեկտրական դիմադրությամբ կրակահեստ համաձուլվածքների խմբի ընդհանուր անվանումը, որը պարունակում է 17-30% քրոմ,4,5-6% ալյումին։ Քրոմալի տեսակարար էլեկտրական դիմադրությունը 1,3-1,5 մկօհմ·մ է (20&nbsp;°C-ի դեպքում), աշխատանքային ջերմաստիճանը՝ ~1300°С։ Այդ տիպի առաջին համաձուլվածքները Երևան են եկել 20-րդ դարի 20-ական թվականների վերջին, 30-ական թվականների սկզբին։ Կիրառվում է որպես էլեկտրական վառարանների տաքացիչ տարրերի նյութ։

Կատեգորիա:Նյութեր
Քրոմական անհիդրիդ

**Քրոմական անհիդրիդ**, քրոմի (VI) օքսիդ, CrՕ3, մուգ կարմիր բյուրեղներ են, հալման ջերմաստիճանը՝ 198&nbsp;°C, խտությունը՝ 2800 կգ/մ3։ Լուծվում է ջրում՝ առաջացնելով քրոմական թթուներ։ Ուժեղ օքսիդիչ է, թունավոր։ Ստացվում է խիտ ծծմբական թթվի և նատրիումի երկքրոմատի (Na2Cr2Օ7) փոխազդեցությամբ։ Օգտագործվում է օծանելիքի և դեղանյութերի արդյունաբերության մեջ, նաև յուղերը, ճարպերը, մոմանյութը, պարաֆինը գունազրկելու, օրգանական նյութերը օքսիդացնելու, որպես ժանտանյութ՝ կտորեղենը ներկելու, գունակիր՝ խեցեղենը, ապակին և ռետինը գունավորելու համար։ Մտնում է մետաղները պասսիվացնող խառնուրդների բաղադրության մեջ։ Ջրային լուծույթը էլեկտրոլիզելով ստանում են քրոմ և քրոմական ծածկույթներ։

## Ծանոթագրություններ

Կատեգորիա:Բյուրեղագիտություն
Քրոմաներկեր

**Քրոմաներկեր**, բուրդը, հազվադեպ նաև բնական մետաքսը, ներկելու համար օգտագործվող ժանտանյութային ներկեր, որոնք մանրաթելի վրա ամրանում են քրոմային (III) ժանտանյութի օգնությամբ։ Քրոմաներկերի առևտրական անվանումներն են՝ սոլոքրոմ (Մեծ Բրիտանիա), դիամանտ (Գերմանիա), էրիոքրոմ, օմեգաքրոմ, սինքրոմ (Շվեյցարիա) և այլն։

## Տես նաև
* Ժանտանյութային ներկում

Կատեգորիա:Ներկանյութեր
Այոս Թեոդորոս (Ֆամագուստայի շրջան)

**Այոս Թեոդորոս** (, ), գյուղ Կիպրոսի Հանրապետության Ֆամագուստայի շրջանի Կարպասյան թերակղզում։ Գյուղը դե ֆակտո գտնվում է Հյուսիսային Կիպրոսի Թուրքական Հանրապետություն կոչվող պետության վերահսկողության ներքո։ Ըստ 2011 թվականի տվյալների գյուղի բնակչությունը կազմել է 406 մարդ, մեծամասնությունը թուրք կիպրացիներ են։

## Բնակչություն

## Ծանոթագրություններ

## Արտաքին հղումներ
* 
* 

Կատեգորիա:Կիպրոսի գյուղեր
Կատեգորիա:ՀԿԹՀ գյուղեր
Կատեգորիա:Ֆամագուստայի շրջանի բնակավայրեր
Քրոմապատում

**Քրոմապատում**, քրոմով կամ քրոմի համաձուլվածքով մետաղական շինվածքների պատում, որի շնորհիվ բարելավվում են մակերևույթի մի շարք հատկություններ։ Ըստ քրոմի հետ շինվածքի մակերևույթի փոխազդեցության բնույթի քրոմապատման պրոցեսն իրականացվում է տարբեր եղանակներով, որոնցից առավել տարածված են էլեկտրոլիտային և դիֆուզիոն քրոմապատումները։

## Տես նաև

Մետաղապատում

Կատեգորիա:Մետաղամշակում
Կատեգորիա:Մետալուրգիա
Կատեգորիա:Մետաղագիտություն
Կատեգորիա:Քրոմ
Հիաս (Սասկաչևան)

**Հիաս**, գյուղ Կանադայի Սասկաչևան նահանգի արևելքում։ Տարածքը կազմում է 1.17 քառ. կմ, իսկ բնակչությունը 114 մարդ՝ 2011 թվականի տվյալներով։
## Արտաքին հղումներ
*Village of Hyas, Saskatchewan
*2006 Community Profiles 

Կատեգորիա:Սասկաչևան նահանգի բնակավայրեր
Ռոբերտ ՊարկՀարիսոն

**Ռոբերտ ՊարկՀարիսոն** (, ), լուսանկարիչ, կնոջ՝ Շանա ՊարկՀարիսոնի հետ հայտնի է լուսանկարչական արվեստի գործերով։

## Կենսագրություն
Ռոբերտ և Շանա ՊարկՀարիսոններն ունեցել են 18 անհատական և 30 խմբակային ցուցահանդեսներ աշխարհում։ Նրանց աշխատանքներն ընդգրկված են 20 հավաքածուներում, այդ թվում Սմիֆսոնյան ինստիտուտի Ամերիկյան արվեստի ազգային թանգարանում և Ջորջ Իսթման Հաուզում։

2000 թվականին նրանց The Architect’s Brother («Ճարտարապետի եղբայրը») գիրքը Նյու Յորք Թայմսի կողմից ճանաչվել է «Տասը լավագույն լուսանկարչական գրքերից մեկը»։

ՊարկՀարիսոնի աշխատանքներից շատերը պատկերում են հենց իրեն՝ Պարկ Հարիսոնին՝ զգեստավորված և որոշակի տեսարանների, առարկաների և բնապատկերների հետ փոխազդեցության մեջ։ Պատկերներում կատարողականության այս ասպեկտի շնորհիվ դրանք կարելի է դիտարկել որպես մասամբ ինքնուրույն լուսանկարներ, մասամբ՝ կատարողական արվեստի եզակի օրինակի փաստաթղթեր։[2]

ՊարկՀարիսոնի աշխատանքները ոճականորեն նման են Թեուն Հոքսի աշխատանքներին։

## Ծանոթագրություններ

## Արտաքին հղումներ
* Robert ParkeHarrison: The Architect's Brother (George Eastman House Exhibition) 
* Robert ParkeHarrison: George Eastman House, Still Photograph Archive, 5 Selected Images 
* Imaging a Shattering Earth: Contemporary Photography and the Environmental Debate 
* Robert and Shanna Parke-Harrison exhibit at Catherine Edelman Gallery in Chicago, 2007 
* Apotheosis - Grapevine - Robert ParkeHarrison Afterimage, March, 2002 by Are Flagan
* 21st Editions  *Listening to the Earth* and *The Book of Life*
* Teun Hocks Photoworks 

Կատեգորիա:1968 ծնունդներ
Կատեգորիա:Ամերիկացի արվեստագետներ
Կատեգորիա:Ամերիկացի լուսանկարիչներ
Տիգրան Կամոյի Դավթյան

**Տիգրան Կամոյի Դավթյան** (), իմունաբան, բիոքիմիկ, դեղագետ։ Կենսաբանական գիտությունների դոկտոր (2003)։

## Կենսագրություն
1988 թվականին ավարտել է Երևանի բժշկական ինստիտուտը։ 1995-2000 թվականներին եղել է «Հայք» մանկական կլինիկական հիվանդանոցի մանկական իմունաբանական կենտրոնի լաբորատոր բաժանմունքի վարիչը,
1998-2003 թվականներին՝ Համաճարակաբանության, վիրուսաբանության և բժշկական մակաբուծաբանության ինստիտուտի իմունաբանության լաբորատորիայի ավագ գիտաշխատող, 1998 թվականից, միաժամանակ՝ ՀՀ ԳԱԱ Կենսաքիմիայի ինստիտուտի նյարդահորմոնների կենսաքիմիայի լաբորատորիայի ավագ գիտաշխատող։
1999 թվականից «Արմենիկում» հետազոտական կենտրոնի լաբորատոր բաժանմունքի գիտական ղեկավար։ «Ակադեմիկոս Է. Գաբրիելյանի անվան դեղերի և բժշկական տեխնոլոգիաների փորձագիտական կենտրոն» ՓԲԸ-ի «Որակի հսկման լաբորատորիայի» տնօրենն է։

Աշխատանքները վերաբերում են բջիջների կուլտուրայում իմունային ու հարմարվողական պատասխանի հարուցման և կարգավորման վրա կենսաբանորեն ակտիվ միացությունների ազդեցությանը։

## Երկեր
*Изучение индукции иммунного ответа лимфоцитов периферической крови человека IN VITRO, Ереван 1993.
* Изучение индукции иммунного ответа лимфоцитов периферической крови человека IN VITRO, Ереван, 1993.
* Иммунный ответ культивируемых лимфоцитов и получение гибридом, продуцирующих человеческие моноклональные антитела, 1995 (համահեղինակ).
* Armenicum-эксперементальные и клинические исследования, СБ., вып. 2, Ереван, 2001 (համահեղինակ).
* Պոլիպոզ ռինոսինուսիտների բուժման կլինիկա-իմունոլոգիական առանձնահատկությունները, 2004։

## Ծանոթագրություններ

Կատեգորիա:Երևանի պետական բժշկական համալսարանի շրջանավարտներ
Կատեգորիա:Կենսաբանական գիտությունների դոկտորներ
Կատեգորիա:Հայ բժիշկներ
Կատեգորիա:Հայ իմունաբաններ
Կատեգորիա:Հայ կենսաքիմիկոսներ
Գեզոյզե

**Գեզոյզե** (), ազգային պարկ Ավստրիայում, որը գտնվում է Շտիրիայի շրջանում։ Ազգային պարկը ձգվում է Էնս գետի երկայնքով։ Պարկի ընդհանուր մակերեսը 110 կմ² է, նախատեսվում է ավելացնել ևս 15 կմ²։ Պարկը ըստ մակերեսի մեծության 3-րդն է երկրում։ Այն համարվում է Ավստրիայի ամենաերիտասարդ պարկը, որը հիմնադրվել է 2002 թվականի հոկտեմբերի 26-ին։

Պարկի ամենաբարձր կետը համարվում է Հոկտոր (2369 մետր) լեռը։ Պարկը տեղակայված է լեռնային տեղանքում։ Այստեղ նկատելի են գեղատեսիլ լանդշաֆտներ։

Ազգային պարկի տարածքում կան հազվադեպ հանդիպող կենդանիներ և բույսեր։ Էնսա գետի խոր հովիտը, որը անցնում է ամբողջ պարկով, հետաքրքրում և գրավում է մեծ թվով զբոսաշրջիկների։

Պատմական վայրերի շրջանակում առանձնաում է բենեդիկյան Ադմոնտ վանքը, որը կառուցվել է 1074 թվականին՝ Զալցբուրգի արքեպիսկոպոսների կողմից։ Վանքը հայտնի է իր հարուստ գրադարանով, որը համարվում է աշխարհի ամենամեծ գրապահոցներից մեկը։

## Պատկերասրահ


Np gesaeuse.svg
1Z1A8877.JPG
Admont - Nationalpark Gesäuse - Eisenbahnbrücke über die Gesäusestraße.jpg
Admont - Nationalpark Gesäuse - um den Fels herum gebauter Tunnel an der Gesäusestraße.jpg
Admont - Naturdenkmal 913 - Rotbuche (Fagus sylvatica) bei der Bachbrücke.jpg
Admont-Weng - Naturdenkmal 958 - Kataraktstrecke der Enns - I.jpg
Admont-Weng - Naturdenkmal 958 - Kataraktstrecke der Enns - Pyramide.jpg
Admont-Weng - Naturdenkmal 958 - Kataraktstrecke der Enns - IX.jpg
Der Johnsbach im Nationalpark Gesäuse.jpg
Die Gesäuse-Nordwände von Rosskuppe und Hochtor.JPG


## Արտաքին հղումներ
* Ազգային պարկի պաշտոնական վեբ-կայքը
* Ադմոնտ վանքի կայքը

Կատեգորիա:Ազգային պարկեր
Կատեգորիա:Ավստրիայի ազգային պարկեր
3500 (երգ)

«**3500**», ամերիկացի ռեփեր Թրևիս Սքոթի երգն է, համագործակցությամբ ռեփերներ Future-ի և Թու Չեյնսի հետ։ Երգը թողարկվել է 2015 թվականի հունիսի 8-ին՝ որպես Թրևիս Սքոթի «Rodeo» կոչվող դեբյուտային ստուդիական ալբոմի առաջին սինգլ։ Երգը գրվել է Թրևիս Սքոթի, Future-ի, Թու Չեյնսի, Metro Boomin-ի, Zaytoven-ի, Մայք Դինի, Million $ Mano-ի և Ալեն Ռիտերի կողմից։

## Թողարկում
2015 թվականի հունիսի 5-ին Թրևիս Սքոթը իր Ինստագրամի էջում հրապարակում է երգի շապիկի պատկերը և հայտարարում է, որ այն լինելու է «Rodeo» ալբոմի առաջին սինգլը։ Հունիսի 7-ին նա առաջին անգամ կատարում է երգը Summer Jam փառատոնի ժամանակ, իսկ հաջորդ օրը երգը թողարկվում է iTunes-ում ներբեռնման համար։ Երգում իրենց մասնակցությունն ունեն նաև ռեփերներ Future-ը և Թու Չեյնսը։ Նախկինում Future-ը իր մասնակցությունն է ունեցել նաև Թրևիսի «High Fashion» (2015) երգում, իսկ Թու Չեյնսը «Upper Echelon» (2013) սինգլում։

## Հիթ շքերթներ

## Ծանոթագրություններ

Կատեգորիա:2015 սինգլներ
Կատեգորիա:Future երգեր
Կատեգորիա:Թու Չեյնսի երգեր
Կատեգորիա:Թրևիս Սքոթի երգեր